Juan del Olmo - Wikipedia, entziklopedia askea.

# Juan del Olmo

### Wikipedia(e)tik

Juan del Olmo Gálvez (Murtzia, 1958ko uztailaren 7a) Espainiako Auzitegi Nazionaleko epailea da.

Murtziako unibertsitatean zuzenbidean lizentziaturik, Bizkaian hasi zuen ibilbide profesionala. Izan ere, Durangoko Lehen Instantziako Epaitegian 1986 eta 1989 bitartean aritu zen. Gari horretan, auto istripu batek herren samar utzi zuen. 1989ko hastapenean Ciezara (Murtzia) joan zen, hango Lehen Instantziako Epaitegira. Urte horren amaieran, Murtziako Penaleko 3. Epaitegira mugitu zen. Hor, magistratu mailara iritsi zen.

Auzitegi Nazionalean 1998ko uztailaren 28an iritsi zen lehen aldiz, Botere Judizialaren Kontseilu Orokorrak Javier Gomez de Liaño epailea ordezkatzeko hautatu zuenean. 1999ko urrian berriro Murtziara itzuli zen. 2000ko ekainean Auzitegi Nazionalera bueltatu zen, horko horretan Manuel Garcia Castellon epailea ordezkatzera. Urtebete geroago, Botere Judizialaren Kontseilu Orokorrak Auzitegi Nazionalean epaile titular izendatu zuen.

## [aldatu] Egunkariaren Auzia

2003ko otsailaren 20an Euskaldunon Egunkaria argitaratzen zuen Egunkaria SA enpresa ixteko autoa plazaratu zuen, ETAk egunkari horren sorkuntzak, zuzendarien izendapenetan eta egunkariaren suspertzean parte hartu zuelakoan.

## [aldatu] Martxoaren 11ko Atentatua

Juan del Olmok Madrilgo 2004ko martxoaren 11ko atentatuak ikertu behar izan ditu. Bere lanak kritika ugari eragin du, batik bat Espainiako eskuinaren aldetik, hainbat ikerbide ez jorratzeagatik.

## [aldatu] El Jueves aldizkariaren auzia

Espainiako Estatuko fiskal orokorrak eskatuta, 2007ko uztailaren 20an El Jueves umorezko aldizkariaren aleak kioskoetatik bahitu zituen, zeren, azalean Asturiasko Printzea eta Printzesa biluzik eta sexua izaten ari zirela agertzen baitziren. Izan ere, Koroa iraintzea eta bere izen ona kaltetzea leporatu die Fernando Grande Marlaskak, del Olmoren ordezkoak.

"http://eu.wikipedia.org../../../j/u/a/Juan_del_Olmo_8fff.html"(e)tik eskuratuta

Kategoria: Epaileak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Català
- Español